ગીરમાં ઘણા સમયથી વીવીઆઈપી મહેમાનોની મુલાકાત વધી છે. ક્રિકેટર સચીન તેંડુલકર અને સલમાન ખાન, અમિતાભ બચ્ચન સહિતની બોલિવૂડ સેલિબ્રિટીઝ ઉપરાંત અનેક રાજકીય આગેવાનો અહીં આવી ચૂક્યાં છે. આવા મહેમાનોના જિપ્સીમાં ઊભા ઊભા સિંહદર્શન કરતા હોય તેવા ફોટા સોશિયલ મીડિયામાં જોવાયા છે, પરંતુ સિંહો સાથે સેલ્ફીના ફોટા વાઇરલ થયા નથી. જોકે એક ચર્ચા એવી પણ છે કે કેટલાંક ફોટાઓ જાહેરમાં મૂકવામાં આવતા નથી. ગીર વનવિભાગના કેટલાંક અધિકારીઓ જ સિંહ સાથે સેલ્ફી લેતા હોય છે, પરંતુ તેમની તસવીરો જાહેરમાં ચમકતી નથી.